Bastogne
Store norske leksikon,Geografi,Verdens geografi,Europa,Belgias geografi
Bastogne er en by i Belgia, i regionen Vallonia, provinsen Luxembourg, 35 kilometer nord for Arlon. Byen hadde 15 894 innbyggere i 2018 og har et areal på 172 kvadratkilometer.
Bastogne ble kjent fra Ardenneroffensiven under andre verdenskrig, da en forsterket alliert flybåren divisjon 18. desember 1944 ble satt inn i Bastogne. Mens tyskerne stormet frem nord og sør for byen, lyktes det divisjonen å motstå alle angrep, til amerikanske avdelinger fra sør brøt ringen og kom de innesluttede til unnsetning 26. desember.Bastogne har en tidlig gotisk kirke fra 1200-tallet og flere museer med tilknytning til andre verdenskrig. Les mer i Store norske leksikon Belgias geografi Byer i Belgia andre verdenskrig